Du kan stadig låne og aflevere bøger | Esbjerg Kommunes Biblioteker
Du kan stadig låne og aflevere bøger
– selvom biblioteket fortsat holder lukket
For at forhindre spredning af Coronavirus holder vi lukket for adgang til alle kommunens biblioteker. Du kan dog stadig aflevere og afhente reserveringer på bibliotekerne i Ribe, Bramming, på Nordby og på Hovedbiblioteket i Esbjerg.
Vi overholder de gældende retningslinjer. Ingen må tage ophold på biblioteket, derfor må der max være to personer i området omkring afhentning/aflevering situationen på biblioteket.
Klik, hent og aflever dine materialer
Du kan bestille materialer på vores hjemmeside og Bibliotek app'en.
Materialerne kan du afhente i bibliotekernes begrænsede åbningstid og kun på bibliotekerne i Ribe, Bramming, Nordby og Hovedbiblioteket i Esbjerg.
Hovedbiblioteket: hverdage kl. 14-18
Ribe: hverdage kl. 14-17
Bramming: hverdage kl. 14-17
Nordby: mandag og fredag, kl. 14-16, tirsdag og torsdag kl. 15-17
Vi oplever at I ofte må stå i kø, når I besøger de fire åbne biblioteker lige omkring åbningstiden. Vi anbefaler at I venter med at afhente/aflevere materialer til hen på eftermiddagen, hvor der er færre besøgende.
Øvrige filialer og biblioteksspots er lukket.
Materialer kan afleveres i de fire åbne biblioteker.
Udenfor åbningstid kan du aflevere materialer i automaten på Hovedbiblioteket i Esbjerg.
Reserveringer: Kvaglund, Sædding, Tjæreborg og Sønderho biblioteker
Tror du at dine reserverede materialer er klar til afhentning på Kvaglund, Sædding, Tjæreborg eller Sønderho bibliotek, så har du nu mulighed for at afhente dine bøger på et af de åbne biblioteker.
Selv om du ikke har fået besked, kan vi måske hjælpe dig alligevel.
din fødselsdato (IKKE CPR-nummer)
hvilket af de åbne biblioteker du vil afhente dine reserveringer på
Send en mail til os eller ring på 76 16 20 00, hverdage kl. 10-16
Forlænget afhentningsfrist på reserverede materialer
På grund af den korte åbningstid, har vi valgt at forlænge afhentningsfristen på dine reserverede bøger. Det betyder at når du får en besked om afhentning en reserveret bog, bliver den stående på hylden til dig i ekstra to uger.
Alle bøder og gebyrer er suspenderet i lukkeperioden
Du får ikke et gebyr, hvis du ikke kan aflevere din bog i lukkeperioden. Det gælder også, hvis du har fjernlån.
Er der noget du mangler svar på, så kontakt os gerne. Vi sidder klar ved telefonen i hverdagene, kl. 10:00 - 16:00
eller send en mail til os på biblio@esbjerg.dk
Få svar på ofte stillede spørgsmål/FAQ
Kan jeg aflevere materialer på bibliotekerne?
Ja, det kan du på bibliotekerne i Bramming, Ribe, Nordby og Hovedbiblioteket i Esbjerg
Får jeg bøder for at aflevere materialer for sent?
Nej, alle bøder og gebyrer suspenderes i lukkeperioden. Når vi åbner igen, får du lidt ekstra tid til at få afleveret dine materialer. Mere information følger til den tid.